CELEX: 32004D0009(01)
Language: et
Date: 2004-04-22 00:00:00
Title: Euroopa Keskpanga otsus, 22. aprill 2004, millega muudetakse 6. detsembri 2001. aasta otsust ekp/2001/15 euro pangatähtede emiteerimise kohta (ekp/2004/9)

9.6.2004   
            
            
               ET
            
            
               Euroopa Liidu Teataja
            
            
               L 205/17
            
         
      EUROOPA KESKPANGA OTSUS,
   22. aprill 2004,
   millega muudetakse 6. detsembri 2001. aasta otsust EKP/2001/15 euro pangatähtede emiteerimise kohta
   (EKP/2004/9)
   (2004/506/EÜ)
   EUROOPA KESKPANGA NÕUKOGU,
   võttes arvesse Euroopa Ühenduse asutamislepingut, eelkõige selle artikli 106 lõiget 1, ja Euroopa Keskpankade Süsteemi ja Euroopa Keskpanga põhikirja artiklit 16,
   võttes arvesse 6. detsembri 2001. aasta otsust EKP/2001/15 euro pangatähtede emiteerimise kohta, (1)
   
   ning arvestades järgmist:
   
               (1)
            
            
               Arvestades Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemist Euroopa Liiduga ja nende riikide keskpankade saamist Euroopa Keskpankade Süsteemi (EKPS) osaks 1. mail 2004, kehtestab 22. aprilli 2004. aasta otsus EKP/2004/5 (riikide keskpankade protsentuaalsete osade kohta Euroopa Keskpanga kapitali märkimise aluses) (2) alates 1. maist 2004 riikide keskpankade (RKPd) suhtes kohaldatavad uued osakaalud Euroopa Keskpanga (EKP) kapitali märkimise aluses.
            
         
               (2)
            
            
               Otsuse EKP/2001/15 artikli 1 lõige d määratleb “pangatähtede jaotamise aluse”, osutades otsuse EKP/2001/15 lisale, mis käsitleb alates 1. jaanuarist 2004 kohaldatavat pangatähtede jaotamise alust. Otsust EKP/2001/15 tuleb muuta, et määrata alates 1. maist 2004 kohaldatav pangatähtede jaotamise alus,
            
         ON OTSUSTANUD JÄRGMISELT:
   Artikkel 1
   Otsuse EKP/2001/15 muutmine
   Otsust EKP/2001/15 muudetakse järgmiselt.
   
               1.
            
            
               Artikli 1 lõike d viimane lause asendatakse järgmisega:
               “Käesoleva otsuse lisa määratleb pangatähtede jaotamise aluse, mida kohaldatakse alates 1. maist 2004.”
            
         
               2.
            
            
               Otsuse EKP/2001/15 lisa asendatakse tekstiga käesoleva otsuse lisas.
            
         Artikkel 2
   Lõppsäte
   Käesolev otsus jõustub 1. mail 2004.
   
      Frankfurt Maini ääres, 22. aprill 2004
      
         
            EKP president
         
         Jean-Claude TRICHET
         
      
   
   
      (1)  EÜT L 337, 20.12.2001, lk 52. Otsust on muudetud otsusega EKP/2003/23 (ELT L 9, 15.1.2004, lk 40).
   
      (2)  Vt käesoleva ELT lk 5.